**ZAPISNIK**

**1. seje Strateškega sveta za preprečevanje sovražnega govora**

petek, 16. 3. 2023

Prisotni člani: Petra Kovačec, Lenart J. Kučić, Andreja Lang, Petra Bevek, dr. Gregor Hudrič, Breda Gačnik, mag. Tina Kosi, Boštjan Vernik Šetinc, dr. Dragan Petrovec, dr. Marko Milosavljević, Katarina Bervar Sternad, dr. Barbara Rajgelj, Ajda Bezenšek Špetič, mag. Brankica Petković, Tatjana Pirc, dr. Kaja Širok, Nika Kovač

Odsotni: Kristina Pahor de Maiti, Leja Barle (sekretarka),

Ostali prisotni: dr. Robert Golob, dr. Emilija Stojmenova Duh, dr. Asta Vrečko, Boštjan Poklukar, dr. Igor Šoltes, Nuša Kerč,

Sejo Strateškega sveta za preprečevanje sovražnega govora, ki se je pričela ob 14.05 uri, je vodila predsednica strateškega sveta, Nika Kovač.

**Dnevni red:**

1. Konstituiranje Strateškega sveta
2. Predstavitev načina dela strateškega sveta in določitev prioritet
3. Razno

**AD/1**

Predsednik Vlade Republike Slovenije se je uvodoma vsem zahvalil za njihovo sodelovanje v strateškemu svetu. Na kratko je predstavil namen strateškega sveta, ki bo deloval kot posvetovalno telo in sodeloval pri pripravi dolgoročnih ukrepov ter se opredeljeval do aktualnih izzivov. Ključni cilji strateškega sveta se navezujejo na predloge in strokovne usmeritve za preprečevanje sovražnega govora. Izpostavil je delo v korist družbe in spoštovanje človekovih pravic ter povabil prisotne, da se predstavijo.

Sledila je kratka predstavitev članov in članic strateškega sveta s poudarkom na izkušnjah z vsebinami, ki so povezane z delom strateškega sveta.

Predsednik Vlade Republike Slovenije imenuje za predsednico strateškega sveta Niko Kovač.

**SKLEP št. 1:** Strateški svet za preprečevanje sovražnega govora je konstituiran.

**AD/2**

Predsednik strateškega sveta se zahvali za besedo in v nadaljevanju predstavi način dela strateškega sveta.Člani se dogovorijo, da bo vzpostavljen način komunikacije med člani mail. Za nove sestanke bo članom poslana poizvedba o ustreznem terminu srečevanja. Sestanki bodo potekali v sejni sobi Kabineta predsednika vlade na Gregorčičevi 25 ali v veliki sejni dvorani na Gregorčičevi 27. Sej bodo lahko potekale tudi v hibridni obliki prek videokonferenčnega sistema.

**SKLEP ŠT. 2:** Na predlog predsednika strateškega sveta se bo namestnika sveta določilo na naslednji seji sveta.

**SKLEP ŠT. 3:** Na pobudo predsednika Vlade RS se ime sveta razširi na Strateški svet za preprečevanje sovražnega in sovraštvenega govora.

Naslednja seja strateškega sveta bo:

* 2. seja strateškega sveta: 6. 4. 2023 ob 14.00 uri

**SKLEP ŠT. 4:** Strateški svet bo na 2. seji obravnaval naslednje teme:

1. definicija sovražnega govora
2. pojmovnik - sovraštvo vs. sovraštveni
3. oblikovanje delovnih skupin preučitev področji
4. sprejetje poslovnika strateškega sveta

**AD/3**

Na pobudo predsednice sveta so se članice in člani dogovorili, da bodo na naslednjih sejah člani predstavili svoje delo in primere iz prakse, ki so povezani s preprečevanjem sovražnega govora.

**SKLEP ŠT. 5:** Na podlagi izkušenj in strokovnega dela se na naslednji seji vzpostavijo delovne skupine, prioritete dela ter ključne naloge.

Seja se je zaključila ob 15.30 uri.

Zapisala: dr. Kaja Širok

Nika Kovač

Predsednica Strateškega sveta za preprečevanje sovražnega govora